વિસનગર આઈ.ટી.આઈ.ચાર રસ્તા પાસે સોના કોમ્પલેક્ષમાં મોટા શો-રૂમ, ઓફીસ, દુકાનો આવેલી છે. ત્યારે આ વિસ્તારમાં પાલિકાની નિષ્કાળજીના કારણે ગંદકી, દબાણો અને ટ્રાફીક થતા તેનો નિકાલ કરવા સોના કોમ્પલેક્ષ હિતરક્ષક સમિતિ દ્વારા પાલિકા પ્રમુખ તથા ચીફ ઓફીસર સમક્ષ રજુઆત કરવામાં આવી છે. આઈ.ટી.આઈ.ચાર રસ્તા પાસે સર્કલ બનાવવાનો પ્રશ્ન પણ ઘણા સમયથી ગુંચવાયેલો છે. સર્કલ બને તો અકસ્માત ટાળી શકાય તેમ છે.